Indoneziyada oxirgi sutkada koronavirusdan 21 mingdan ko‘proq kasallanish holati qayd etildi. Bu mamlakat uchun antirekord bo‘ldi. Foto: Reuters Indoneziyada pandemiya boshidan beri 2,1 mlndan ortiq kishi koronavirusga chalingan, 57 mingdan ziyod kishi undan vafot etgan. Shu bilan birga, mamlakatda koronavirusga tekshirish ko‘lami kichik bo‘lgani sababli ko‘plab kasallanish holatlari statistikada qayd qilinmagan va real raqamlar yuqoriroq bo‘lishi mumkin. Indoneziya hukumati kasallanish darajasi oshishi shifoxonalarning to‘lib-toshishiga olib kelishidan xavotirlanmoqda. Mahalliy mutaxassislarning fikricha, koronavirusning ushbu to‘lqini eng yuqori cho‘qqisi 2–3 haftadan keyin keladi.